 UNIVERSITATEA DE ARTĂ ŞI DESIGN CLUJ-NAPOCA Domeniul Arte Plastice și Decorative TEZĂ DE DOCTORAT Contrast și consonanță în imaginea coregrafică a începutului de secol XX Arta scenografiei în Baletul Rus și Baletul Suedez Conducător de doctorat Prof. univ. dr. Radu-Călin Solovăstru Doctorand Anemona-Maria Frate CLUJ-NAPOCA 2014 Rezumat Cuvinte cheie: scenografie, balet, decor, costum, coregrafie, dans, piesa de balet Capitolele incluse în interiorul tezei de doctorat examinează răspunsurile din istoriografia şi critica perioadei moderne şi contemporane, în contextul eclectismului experimental şi al spiritului colaborării dintre arte la începutul secolului XX. Cercetarea se axează pe identificarea artei baletului cu inovaţiile contemporane din alte domenii artistice, ce includ experimentele scenografice ale modernităţii şi legătura creată cu arta şi estetica dansului. Primele capitole exploreaz ă viaţa şi în special, activitatea impresarului rus, Serge Diaghilev, care a continuat să transmită ideologia şcolii moderniste prin cubism, pictură metafizică, supra realism. Iubitor al artei, cu o sensibilitate evidentă pentru arta dansului, managerul a c olaborat cu pictori şi compozitori celebri, ca Picasso, Satie, Derain, pentru arta scenei experimentale a începutului de secol XX. Eclectismul său creativ s -a dovedit a fi o sursă importantă pentru transmiterea dansului şi a artei modernismului în Europa începutului de secol XX. Arta baletului presupune o evocare a dansului şi a corpului uman, fiind proiectată pe fundalul artei scenografice avangardiste. Capitolele incluse în lucrarea de cercetare se axează pe sfera unei arte efemere, a legăturii dintre dans, muzică şi artă plastică, într -un permanent proces de formare şi transformare, dată fiind perioada bogată în experimente a începutului de secol XX. În perioada cuprinsă între anii 1905 -1914, experimentele în domeniul artistic s -au succedat în ritm alert, transformări importante, fundamentale, care au pus bazele între gii creaţii ulterioare. Capitolele incluse în lucrarea de cercetare, prezintă succint, contextul prin care scenografia s -a dezvoltat foarte mult, ca artă în sine, odată cu începutul secolului XX. Vechile teorii ale naturalismului artei tradiţionale au fost înlăturate, “baletul alb” , asociat cu graţia şi sensibilitatea feminină, a fost înlocuit de obiectivele principale ale artiştilor scenografi ai începutului de secolul XX. Recontextualizând rolul balerinului în scena de balet, artiştii avangardişti au propus pentru scena experimentală a începutului de secol, lucrări artistice care au surprins realit atea condiţiei umane, în contextul geo- politic al primului război mondial. Pornind de la aceste premize, demersul cercetării metodologice este structurat dintr-o triplă perspect ivă: estetică, tehnică şi experimentală, lucrarea de cercetare fiind structurată în patru capitole, astfel: În primul capitol al cercetării am analizat contextul prin care sfârşitul secolului XIX, al artei scenografice tradiţionale,a influenţat arta scenografică a începutului de secol XX, preluând noţiunile şi teoriile simboliste. Diaghilev s-a axat pe principiile teoretice simboliste de după 1880, respectiv simplificarea decorului scenic şi armonia dintre decor şi cost um. Lucrarea de cercetare aminteşte momentul important din istoria scenografiei, respectiv anul 1899, an în care, pentru prima dată, se afirmă, practic, rolul de artă autonomă a decorului, care se doreşte fi mai mult decât un simplu fundal pentru balerini, evocând imaginea atmosferei sau epocii surprinse în piesa de balet, devenind astfel, o artă autonomă, cu o existenţă proprie. Procesele de creaţie trasate pe linia avangardismului artistic al începutului de secol XX sunt privite de opinia critică asemeni unor forme într -o discontinuitate experimentală. Primul capitol al lucrării de cercetare Decor de balet – dinspre tradiţional spre modern dezbate contextul în care arta balet ului, ca simbol al femininului, al frumuseţii şi al graţiei este înlocuit prin transmiterea imaginilor creative ale artiştilor avangardişti, transpuse pe pânză, în contextul geo -politic al primului război mondial. Graniţele dintre arte cunosc un proces de desfiinţare, încetând să mai existe, scenografia dezvoltându -se ca artă în sine, înlăturând ideea prin care decorul era privit doar ca un simplu cadru al unei alte arte, existând astfel interferenţe şi fuzionări subtile între cele două arte. Problematizând modernismul şi dansul, după jumătatea secolului XX, baletul tinde spre forma „non-baletului dansului modern”, în cadrul cărora siluetele dansatorilor desenează contur uri şi forme, într -o continuă mişcare. Pânza pictată a decorului preia rolul spaţiului, care prin esenţa sa are trei dimensiuni, transformându-se într-o pânză pe care siluetele balerinilor schiţează contururi, într-o continuă transformare, câştigând în plu s volumul. Studiul asupra decorului scenic al lui Noverre, conduce spre teoria prin care baletul este o artă plastică, al cărui maestru de balet este un pictor, accentuând rolul culorilor în montarea şi scenografia unui spectacol. Principiile lui Noverre, teoretician al coregrafiei, prin care există un contrast cromatic între decor şi costume, ca sursă de inspiraţie pentru viitorii artişti scenografi este elaborată şi dezvoltată prin efectul vizual al spaţiului scenei, care se modifică pe fondul „culorilor-costume” ale dansatorilor, opuse ca tonalitate cromatică cu aşa numitele „culori -obiecte”, folosite în interpretarea plastică a decorurilor. Sinteza elementelor unui spectacol total, respectiv „text literar, spaţiu scenic, costume, scenografie şi muzică” s unt teorii care vor reapărea în arta modernă ca sursă de referinţă, respectiv distribuirea culorilor exuberante în prim -planul scenei, iar în planul secund al scenei, nuanţele pale şi mai puţin strălucitoare, comunicând prin imagini, asemeni unei lucrări d e artă care respectă teoriile perspectivei aeriene în distribuirea culorilor. Noverre a formulat direcţiile distribuirii balerinilor în scena de balet, în funcţie de tonalitatea şi exuberanţa coloristică a costumelor, care se detaşează prin coloritul lor, pe fundalul unui decor pictat în nuanţe neutre. În subcapitolul 1.2., intitulat Baletul alb, cercetarea s -a axat pe accepţiunea clasică a ideii de eleganţă şi graţie a baletului romantic, în întreaga sa formă, pornind de la etimologia termenului bal et, termen ce provine de la cuvântul italian balleto, un diminutiv al cuvântului ballo, care înseamnă a dansa. Baletul alb al începutului de secol, prin mobilitatea ireală a balerinelor perioadei romantice este asociat cu mişcarea regăsită în natură, ce di spune de principiul naturalităţii şi al firescului. Balerinele schiţate în nuanţe de pastel de Edgar Degas, întâlnesc linia experimentului începutului de secol XX, când Picasso introduce funcţia mobilităţii în decor, privită prin sfera „balerinelor -decor”, respectiv o viziune proprie, creativă, ce propune balerini ascunşi în interiorul unor construcţii de carton, asemeni unor zgârie -nori. Asociată cu o artă a desenului, scenografia încadrează balerinii în contextul piesei de balet. Dansul foloseşte ca element de frumuseţe corpul uman, ascuns în interiorul unor costume de scenă, conferindu -i balerinului imaginea şi succesiunea unor scheme picturale cinetice. Arta dansului reprezintă o artă terestră, limitându -se la spaţiul scenei, iar prin includerea decorulu i în spaţiul scenei, sunt incluse în piesa de balet, reguli perspectivale de reprezentare în spaţiu şi reguli ale temporalităţii, respectiv încadrarea în context. Apreciind perioada baletului romantic al secolului XIX, Arnheim Rudolf menţiona „că dansato rul a fost interesat doar de eleganţa externă pură şi de frumuseţe.” Baletul alb sau „stilul Balanchine”, cum îl numea Oleg Danovski a fost construit pe structura dansului clasic, studiul şi tehnica clasică fiind necesar în formarea unui dansator. Noverre concluziona că dansul poate fi perceput asemeni unei compoziţii cinetice, ce include direcţii în compoziţii închise sau deschise, presupunând conotaţii cu o lucrare de artă plastică, cu multe centre de interes, respectiv corpurile balerinilor, ce conferă privitorului imagini pline de expresivitate. Arta scenografică, prin funcţia şi dimensiunea culturală şi ideologică a spectacolului de balet, asociat cu o artă efemeră, include dansul, muzica şi scenografia, asemeni unui întreg unitar artistic, balerinul fiind cel care „desenează” prin dans, pe pânza decorului pictat, o succesiune de decoruri cinetice. În subcapitolul 1.3., i ntitulat Baletul în arta lui Degas şi Toulouse -Lautrec – baletul intră în pictură am urmărit principalul subiect al pastelurilor artistului Edgar Degas, respectiv imaginea femeii şi a eternului feminin, transpus pe pânză prin studiile de balerine în costum ul clasic de tutu, al baletului clasic. Conform aprecierilor lui Paul Valery, Degas, „sedus de mişcarea de meduză a balerinei, „a redat-o, cleştar elastic, în atitudinile cele mai diverse”, fiind cunoscut ca „pictor al dansa toarelor”. „Floarea sensibilităţii omeneşti”, cum a fost numit baletul romantic, a fost reflectat în imaginea artistică a lui Degas, reflectând idealismul, eleganţa, graţia, frumuseţea şi libertatea de expresie a dansatoarelor, în lucrări ca Classe de dans,Dansatoare cu buchet , respectiv în creaţiile sculpturale, Mica dansatoare de 14 ani , unde surprinde prin realism, imaginea clasică a balerinei. Artistul care a introdus siluetele unor dansatoare ca Jane Avril, La Goulue şi May Milton în lucrările sale este La utrec, atenţia sa concentrându -se spre „demi -monde-ul” parizian al sfârşitului de secol XIX. Total diferiţi prin subiectul pictat în lucrările propuse, Degas şi Lautrec surprind imaginea simbol a femeii, în diferite reprezentări şi ipostaze. În subcapitolul 1.4. „Arta baletului în Simbolism” am menţionat inovaţiile create, începând cu anul 1880, de Paul Fort şi Lugne -Poe, prin care au propus folosirea decorului dublu în scena de balet, respectiv delimitarea unei părţi din planul îndepărtat al scenei, printr -o cortină, pentru a fi folosită ca o continuare a spaţiului scenic, utilizarea planurilor înclinate în decor, folosirea efectelor de clarobscur şi a transparenţei draperiilor pentru a fi evidenţiate siluetele balerinilor. Inovaţiile artei simboliste de la sfârşitul secolului XIX s -au reflectat în arta scenografică a începutului de secol XX, scenografii axându -se pe coordonarea firească dintre costumul balerinului şi decorul scenografic. Prin inovaţii succesive, arta plastică s -a lăsat sedusă de experimentele artistice ale începutului de secol XX. În capitolul 2 al lucrării de cercetare, intitulat Baletul Rus şi Baletul Suedez – arta intră în balet, am urmărit cronologic, art a scenografiei în 45 dintre cele mai importante piese de balet ale începutului de secol XX, în cadrul Companiei Baletului Rus şi a Baletului Suedez. În subcapitolul 2.1., intitulat Viaţa şi activitatea lui Serge Di aghilev în cadrul companiei, am urmărit activitatea impresarului artistic Serge Diaghilev în cadrul Companiei Baletului Rus, aflat printre fondatorii mişcării artistice Mir Iskusstva şi director al revistei „Lumea artei”, revistă fondată la Sankt Petersburg, în anul 1898. „Impresar al oricărui gen şi al oricărei nuanţe de artă contemporană”, cum se autointitula, Serge Diaghilev a axat trupa sa de balet pe linia artei şi a culturii inspirate de folclorul rus, „creionând” una dintre cele mai strălucite perioade din istoria artei baletului. Renumiţi artişti plastici au fost chemaţi ca decoratori, începând cu anul 1907, pentru a colabora în cadrul celebrei Companii a Baletului Rus al lui Serge Diaghilev. Prin Compania Baletului Rus, Diaghilev a deschis înce putul de secol XX în istoria coregrafiei, aflat sub semnul artei, impresarul reuşind să realizeze o sinteză între dans, artă şi muzică, prin aducerea celor mai mari pictori, scenografi, muzicieni si balerini în acelaşi spaţiu: spaţiul scenei de balet. În subcapitolul 2.2., intitulat Epoca de argint – Noul decor de inspiraţie rusă , am urmărit succint arta scenografică, respectiv decorurile şi costumele c reate de pictorii ruşi pentru piesele de balet ale Companiei Baletului Rus. Pe fondul noilor curente artistice avangardiste, Diaghilev cooptează pictori celebri ruşi, ca Alexander Benois, Leon Bakst, Nicholas Roerich, Goncearova, Larionov, cu care va deschide Stagiunile Ruse, prezentându -le la Paris şi în vestul Europei, începând cu anul 1906 . În cei 20 de ani de activitate ai companiei, celebrul « Saison Russe », prin reprezentaţiile sale a creat o etapă de entuziasm pentru publicul parizian, prin origina litatea plasticii, a coloristicii, a muzicii, a talentului şi a execuţiei impecabile a dansatorilor. Un rafinament cultural şi artistic a fost adus în scena de balet prin decorurile şi costumele create de artiştii ruşi, într-o notă de originalitate,exotism şi exuberanţă cromatică. În subcapitolele cuprinse în teză între 2.2.1. -2.2.9., lucrarea de cercetare se axează pe identificarea artei baletului cu inovaţiile ce includ arta scenografică a pictorului rus Leon Bakst . Decorurile şi costumele create evidenţiază fascinaţia şi exotismul specific basmelor şi folclorului rus, somptuozitatea orientală şi rafinată a tonurilor stridente ale culorilor, încadrate printr -un studiu exact al desenului. Costumele create pornesc de la coregrafiile minuţios elaborate, iar decorurile pictate pornesc de la ideea prin care fantasticul configurează realitatea în scena de balet, inspirând -o. Spectacolul de balet este perceput asemeni unui catalizato r de experimente culturale, cu inflexiuni şi elemente din folclorul rus. Modelaţi de viziunea creatoare a artiştilor ruşi, spectacolelor de balet le -a fost conferită o notă de fantastic şi sublim. Pictorul rus Leon Bakst aduce o notă de fantastic în piesa de balet „Pasărea de foc”, prin costumele fascinante, pline de sublim, ireal şi exotism ale prinţului şi ale păsării de foc, respectiv o notă de rafinament din antichitatea egipteană în piesa de balet „Cleopatra”, printr -un decor atent elaborat după studii le antice ale Egiptului antic, cu inserţii de capiteluri papiriforme în desenul coloanelor templelor egiptene şi ale statuilor de dimensiuni mari ale faraonilor diferitelor dinastii. Piesa de balet „Seherezada”, de un real succes graţie influenţelor orientale armonioase în muzică, artă scenică şi coregrafie, păstrează un decor ce aminteşte de reprezentarea influenţelor răsăritene şi a eleganţei orientale. Transpuse pe pânza decorului printr -un fin grafism al liniei ce face trimitere la simbolism, tentele pl ate a unor culori strălucitoare, dispuse într -o arhitectură cvasi-fantastică de basm, încadrează pictura decorului, conferind spectacolului o notă de feeric. În piesa de balet „Narcis”, Leon Bakst aduce în scena de balet frumuseţea mitologiei vechii Elade, printr-o reîntoarcere a artistului la forma clasicismului şi al canonului grecesc al perfecţiunii şi al frumuseţii, interpretat plastic prin studiile pentru corpul olimpienilor şi ai zeilor mitologiei antice, transpus în arta scenografică printr -un desen exact şi bine construit, într -o cromatică exuberantă, specifică pictorului rus. Una dintre temele mitologiei Greciei antice este transpusă pe pînză de pictorul rus în piesa de balet „Daphnis and Chloe”, prin desfăşurarea imaginatică şi ideatică a temei amorului sacru şi amorului profan, evidenţiind „experienţa contemplării frumosului ca act de naştere a iubirii.” În „Spectrul trandafirului”, una dintre cele mai apreciate piese de balet, pictorul a surprins în costumele şi decorul pictat, frumuseţea şi elega nţa formei şi a studiului, pornind de la elemente reale, suprapuse peste sfera fantasticului. Tema dominaţiei culturii ruseşti în Caucaz a fost pusă în scenă prin piesa de balet „Thamara”, pictorul scenograf inspirându-se din folclorul şi motivele tradiţio nale din sudul Rusiei secolului 19. Tema basmului în scena de balet este pictată pe pânza decorului piesei „Frumoasa din pădurea adormită” de către Leon Bakst, printr -un rafinament cromatic, exuberanţă, grandoare şi bogăţie decorativă. Pentru piesa de bale t „Noapte magică”, pentru care Staats a compus una dintre cele mai frumoase coregrafii, pictorul Leon Bakst a propus pentru decorul pictat, un limbaj al fluidităţii, eleganţei şi ornamentaţiei, amintind prin construcţia desenului, de palatele imperiale. În subcapitolele 2.3.0. -2.3.4., lucrarea de cercetare subliniază grandoarea cromatică şi somptuozitatea rafinată a desenului, a pictorului Alexander Benois, unul dintre marii pictori decoratori ruşi şi unul dintre artiştii importanţi ai Companiei Baletului Rus al lui Serge Diaghilev, fondator al revistei Mir Iskusstva. Prin subiectele abordate în scena de balet, respectiv „Pavilionul Armidei”, „Silfidele”, „Giselle”, „Petruska”, „Căsătoria lui Amor cu Ps yche”, arta pictorului rus aminteşte de romantism, prin introducerea în pânzele pictate pentru decor a elementelor arhitecturale de la curtea regală franceză a secolului XVII, a arhitecturii medievale din Germania, din viaţa târgurilor ruseşti şi a oraşului Sankt Petersburg a secolului XVIII, printr -un amenstesc de realism şi fantastic, din istoria Rusiei şi a Franţei, respectiv din mitologia scandinavilor, a celţilor şi a popoarelor germanice. Prin abordarea temei romantice a decorului „Silfidelor”, pictorul dezvoltă tema fantastică a fiinţelor înzestrate cu atributul graţiei şi al eleganţei. Subiectul mitologic al Greciei antice abordat în scena de balet prin piesa „Căsătoria lui Amor cu Ps yche”, propune în arta scenogr afiei, frumuseţea epocii antichităţii clasice, a coloritului specific artei ruseşti, a bogăţiei ornamentului, a detaliului şi al formei clasice. Pictorul rus Alexander Benois, prin rafinamentul cromatic, aminteşte de unul dintre marii artişti decoratori fr ancezi, Bocquet. Alexander Benois, alături de alţi artişti ai „Epocii de argint” ai Baletului Rus, au creat o şcoală de pictură scenică, prin care Rusia a deţinut pe mapamond, primul loc în domeniul scenografic. În subcapitolele 2.3.5. -2.3.6., lucrarea de cercetare urmăreşte activitatea pictorului rus, Nicholas Roerich, prin decorurile şi costumele create pentru piesele de balet „Dansuril e polovţiene din Cneazul Igor” şi „Sacralitatea primăverii”, inspirate din folclorul arhaic al Rusiei, studii de decoruri prin care pictorul evidenţiază similitudini cromatice cu arta pictorului Gauguin. Nicholas Roerich, unul dintre cei mai talentaţi pict ori ruşi, admirator al etnologiei, arheologiei şi al trecutului antic, prin studiul său teoretic, propune frumuseţea folclorului etnografic, ce poate fi dedusă prin decorurile pictate pentru Compania Baletului Rus. În piesa de balet „Dansurile polovţiene d in Cneazul Igor”, pictorul studiază documentaţia şi atestările arheologice ale aşezărilor scandinave, a ţinuturilor vechilor sciţi şi ai slavilor de răsărit, respectiv populaţia normandă care a întemeiat colonii şi formaţiuni între secolele VIII şi XII. Pe ntru piesa de balet „Sacralitatea primăverii”, pictorul porneşte de la sursele etnografice ale folclorului arhaic rus, inspirându -se dintr-un străvechi ritual al fecundităţii, cu dansuri primitive specifice. Originalitatea plasticii şi rafinamentul cultura l al pictorului Nicholas Roerich amintesc de multilateralitatea „Epocii de argint” a Baletului Rus. În capitolul 2.4., am introdus aspecte ale cercetării asupra creaţiei pictorilor ruşi Natalia Goncharova şi Mihail Larionov, reprezentanţi ai raionismului,ce folosesc ca sursă de inspiraţie pentru decorurile create în scena de balet, folclorul tradiţional rus, transpus într -o versiune modernă. Decorurile pictate se disting printr -un grafism raionist al liniei, printr -o ornamentaţie bogată şi stilizată a formei şi a motivelor vegetale la Goncharova, interpretat ca o caracteristică a esteticii populare ruseşti, în piesele de balet “Cocoşul de aur” şi “La Foire de Sorochinsk”. Decorurile pictate de Mihail Larionov pentru piesele de balet “Vulpea”, “Soarele nopţii” şi “Contesele ruse” amintesc iubitorilor de balet ai anilor 20 despre fascinanta tradiţie folclorică rusă, respectiv despre ritualurile slave. În capitolul 3, intitulat Scenografie cubistă şi constructivistă , am orientat cercetarea pe linia experimentelor cubiste ale artiştilor Pablo Picasso, Leopold Survage, Henri Laurens, Fernand Leger, Marie Laurencin, Pedro Pruna, Picabia şi Brâncuşi, artişti ce s -au axat pe desenul formelor, în arta dansului, care, într-o continuă dinamică şi mişcare, deveniseră o prioritate pentru artiştii cubişti. În subcapitolul 3.1., intitulat Decorul cubist în balet, linia experimentului cubist al lui Picasso şi Leger au adus în scena de balet ceea ce s -a numit “baletul mecanic”, fenomen în care s -au întâlnit viziunile unui grup de artişti avangardişti, propunând depersonalizarea rolului balerinului în arta dansului, costumat în construcţii de carton, asemeni unor “zgârie -nori”, folosind materiale atipice pentru un costum de balerin, respectiv pânză, carton, metal. Balerinul “cedase” rolul care i se atribuise în scena “Baletului alb”, unui personaj de factură artistică, înscris pe linia experimentului. Scena de balet a devenit astfel, un spaţiu de întâlnire a viziunilor şi tehnicilor artiştilor care au propus ca temă mecanicizarea sau puterea maşinii, ca fenomen artistic al începutului de secol XX. Se ur mărea inovaţia scenografică şi ideea de a propune ceva nou, prin efectul transformării în arta dansului. Decorul propus de artiştii cubişti a preluat câteva dintre ipostazele balerinilor, contribuind la multiplicarea canalelor de comunicaţie ale decorului scenic, preluând funcţia mobilităţii prin construcţiile cubiste. Arta plastică a devenit un „figurant” activ al piesei de balet, respectiv decor mobil. Ideea de maşinal este o aluzie la întraga tehnologie a progresului mecanic, aflat în plin avânt la înce putul secolului XX. Fluiditatea şi eleganţa baletului alb al începutului de secol sau a „Perioadei de argint” a baletului rus, este înlocuită de construcţiile tubulare şi cubice, prin deformarea viziunilor artiştilor cubişti, vis -a-vis de arta baletului romantic. În subcapitolul 3.2., intitulat Decorul constructivist , demersul cercetării s -a axat pe posibilităţile artistice transpuse în scena de balet de către artiştii constructivişti, Naum Gabo, Antoine Pevsner, Georges Yakoulov şi Pavel Tchelichev, artişti ce propun pentru scena de balet, limitarea creaţiei artistice în scenografie la un repertoriu care însumează construcţii formaliste, respectiv instalaţii inventive de componente industriale, ansambluri funcţionaliste cu posibilităţi de interpretare artistică, construcţii spaţiale, tridimensionale, ce vizează mişcarea luminii scenice şi a culorii în scena de balet, direcţii axate pe fuziunea dintre funcţia estetică a artei baletului şi câmpul experimental al constructivismului rus, ca celebrare a industrializării sovietice din primii ani ai secolului XX. Naum Gabo şi Antoine Pevsner, artişti sculptori ruşi, propun studii de forme arhitecturale realizate din materiale c are conferă imaginea artistică a transparenţei şi a flexibilităţii în scena de balet, conferind decorului, prin transparenţa corpurilor create, imaginea vizuală a mobilităţii, ca funcţie cinetică şi mijloc de expresie vizual. În capitolul 4. al lucrării de cercetare, intitulat Decorul fauvist şi suprarealist în scena de balet, demersul cercetării dezvoltă experimentele scenografice ale artiştilor fauvişti şi suprarealişti în cadrul Companiei Baletului Rus şi Baletului Suedez, continuate după mijlocul secolului XX în cadrul Baletelor Ruse de Monte Carlo, prin scenografia suprarealistă. În subcapitolul 4.1., intitulat Scenografie fauvistă, artiştii Andre Derai n şi Henri Matisse au propus pentru arta decorului, o cromatică în nuanţe contrastante, tonuri pure, dispuse pe suprafeţe ample de culoare, aplicarea concepţiilor creative şi a interpretărilor artistice ale subiectelor pieselor de balet, fiind înscrise înt r-un desen plin de acurateţe şi rigoare. Scenografia pictorului Henri Matisse se evidenţia prin spaţii dominate de culori şi arabescuri, aducând ca inovaţie scenică plasarea grupurile balerinilor în înălţime, creînd construcţii piramidale umane din corpul de balet al Companiei Baletului Suedez. Ca inovaţie în crearea costumelor, artistul s -a inspirat din linia costumelor tradiţionale de la curtea dinastiei Ming, din China, folosind tehnica hârtiei decupate şi colorate. În subcapitolul 4.2., intitulat Scenografie în imaginea metafizică la Giorgio de Chirico, am urmărit scenografia creată de pictor, pentru Compania Baletului Suedez, ce include elemente şi studii după arhitectura antică greacă şi vestigii ale artei antice, adâncind perspectiva scenică a piesei de balet. În subcapitolul 4.3.,intitulat Scenografie în cadrul imaginii coregrafice suprarealiste, linia experimentului scenografic al Companiei Baletelor Ruse de Monte Carlo, reia temele pieselor de balet ale începutului de secol, transformând arta decorului, prin sfera universului fantastic al pictorilor Marc Chagall şi Juan Miro. În capitolul 5 al lucrării de cercetare, intitulat Concluzii , am evidenţiat demersul cercetării metodologice, structurate dintr -o triplă perspectivă: estetică, tehnică şi experimentală, în arta scenografică a începutului de secol. 